་ཀྱི། །ཕྱོགས་ལས་རྣམ་རྒྱལ་རྣམ་པར་བརྗོད། །དེ་ལྟར་རེ་ཞིག་གནས་བྱས་ནས། །དེ་
ཉིད་མི་ཤིགས་རྣལ་འབྱོར་བས། །རིག་པའི་ལྷ་མོ་འདོད་པ་ཡི། །ཤིན་ཏུ་གཟུགས་ཅན་བསྡུས་
ནས་ཀྱིས། །ཆུ་སྐྱེས་ཡིད་འོང་རིན་ཆེན་ཅན། །རིག་མ་འཛིན་པའི་ཉམས་དགའ་མ། །ལྷ་ཡི་བུ་མོ་
གནོད་སྦྱིན་མོ། །ཡང་ན་ཀླུ་མོ་རྐང་འོག་ཏུ། །གནས་པ་དང་ནི་ལྷ་མིན་མོ། །འདི་ནང་ཡོད་གས་
རིག་མ་གཅིག །རང་གི་སེམས་ལ་མངོན་འདོད་པ། །ལྕགས་ཀྱུ་ཞགས་པའི་རབ་སྦྱོར་བས། །རྣལ་
477

།བོ་དོང་པཎ་ཆེན་གྱི་གསུང་འབུམ་ཆེན་མོ།
འབྱོར་བས་ནི་ཀུན་ནས་བསྒྲུབས། །ཉེ་བར་དགོས་པ་རྒྱས་པ་ཀུན། །མ་བླངས་པར་ནི་ལྷ་ཡིས་
སྟེར། །རྒ་དང་ནད་ལས་རྣམ་པར་གྲོལ། །གཉིས་མེད་གནས་གསུམ་སྡིག་པ་མེད། །ཅེས་
གསུངས་ལ་དེ་རྣམས་ཀྱི་དོན་ཡང་། །ཕྱོགས་ལས་རྣམ་རྒྱལ་གྱི་བྱེད་ལས་ནི། རང་དོན་སྤངས་
པའི་ཁྱད་པར། སྐྱེ་བའི་སྒྲིབ་པ་ཀུན་ལས་གྲོལ་ཅིང་། གཟུང་འཛིན་ཀྱི་རྟོག་པ་ཀུན་མངོན་གྱུར་
སྤངས་ལ། བག་ལ་ཉལ་རྣམ་པར་སྤངས་པ་དང་། རྟོགས་པའི་ཁྱད་པར་བསྐྱེད་པ་དང་རྫོགས་
པའི་རིམ་པ་སྒོམ་པ་ཐམས་ཅད་རྫོགས་པ་དང་། གཞན་དོན་གྱི་ཁྱད་པར་སྐྱེ་བས་སྒྲིབ་པ་ཕྱོགས་
བཅུར་གནས། ཀུན་གྱི་བསམ་པ་ཡོངས་སུ་འགེངས། །ཞེས་བཏོན་ནས། སྐྱེ་བའི་ཀུན་ནས་ཉོན་
མོངས་པའི་བར་གྱི་སྒྲིབ་པ་སྒྲིབས་པའི་སེམས་ཅན་གྱི་བསམ་པ་ཆོས་དང་ཟང་ཟིང་ལ་སོགས་
པས་ཚིམ་པར་བྱེད་པའོ། །དེའི་ངེས་པའི་ཚིག་ནི། སྐབས་ཀྱི་དོན་གཉིས་མཐར་ཕྱིན་པས་མི་
མཐུན་པའི་ཕྱོགས་ཐམས་ཅད་ལས་རྣམ་པར་རྒྱལ་བར་དེ་སྐད་ཅེས་བྱའོ། །དེའི་གྲོགས་བསྟེན་
པ་ལ་བརྟེན་དགོས་པར་བསྟན་པ་ནི། དེ་ལྟར་རེ་ཞིག་གནས་བྱས་ནས། །དེ་ཉིད་རྣལ་འབྱོར་མི་
ཤིགས་པས། །ཤིན་ཏུ་གཟུགས་མཛེས་འོད་ལྡན་མ། །རིག་པའི་ལྷ་མོ་བསྡུས་ནས་ཀྱིས། །ཞེས་པ་
སྟེ། དེ་ལྟར་བཤད། བཤད་པའི་གནས་རྣམ་པ་གང་འདོད་པ། དེ་ཉིད་རྣལ་འབྱོར་མི་ཤིགས་པ་
ནི། དེ་ཁོ་ན་ཉིད་ཀྱི་རྣལ་འབྱོར་ལ་བརྟན་པ་ཆེན་པོ་ཐོབ་པའོ། །གཟུགས་མཛེས་ཀྱིས་ནི་ཕྱི་དང་།
འདོད་ལྡན་གྱི་ནི་མངའ། རིག་པ་ནི་གསང་བའི་བསྟན་ཏེ། དེའང་ལྷན་ཅིག་སྐྱེས་པའི་ཡེ་ཤེས་
རང་རིག་པར་མྱོང་བར་བྱེད་པའོ། །བསྡུས་ནས་ཀྱིས་ཞེས་པ་ནི། རང་གི་དབང་དུ་བསྡུས་ནས་
སྤྱོད་པ་གྱིས་ཤིག་པའོ། །ཐབས་གང་གིས་དགུག་པ་ནི། ཆུ་སྐྱེས་ཡིན་པ་རིན་ཆེན་ལྡན། །ཞེས་པ་
ལ་སོགས་ཏེ། ཆུ་སྐྱེས་པ་ཡི་ཡིད་འོང་རིན་ཆེན་ལྡན། །ཞེས་པ་ལ་སོགས་པ་སྟེ། ཆུ་སྐྱེས་པའི་
འོང་ནི་གསང་བའི་པདྨའོ། །རིན་ཆེན་ལྔའི་གོས་རིན་པོ་ཆེན་ལ་སོགས་པས་འདྲེས་པའོ། །ཡང་
478

༄༅། །རྣལ་འབྱོར་མ་ཀུན་ཏུ་སྤྱོད་པ་དང་དཔལ་མགོན
རི་མངོན་རྟོགས་སོགས་བཞུགས་སོ། །
ན་ཀླུ་མོ་རྐང་འོག་ཞེས་སོགས་འདོན་པ་ནི་མ་དག་པས། ས་འོག་གནས་པའི་ཀླུ་མོ་དང༌། །ལྷ་
མིན་བུ་མོ་དག་ཀྱང་རུང་། །རྣལ་འབྱོར་པས་ནི་དེ་རྣམས་ལས། །རང་སེམས་མངོན་འདོད་རིག་མ་
གཅིག །ཅེས་འདོན་པར་བྱ་སྟེ་གོ་སླའོ། །ལྕགས་ཀྱུ་ཞགས་པའི་སྦྱོར་བ་ནི། ཀུ་རུ་ཀུལླེ་ལྟ་བུའི་
རྣལ་འབྱོར་ཏེ། དེའི་ཕྱིར་བུང་བ་ཅན་གྱི་སྦྱོར་བ་བསྒོམ་པར་བྱ་སྟེ། དེའི་རིམ་པ་ནི་འདི་ལྟར་
སྔོན་དུ་བསྙེན་པའི་དུས་སུ་དཀར་བོའི་ཆོས་གཅིག་ནས་བརྩམས་ནས་དུས་གསུམ་དུ་བཅོམ་
ལྡན་འདས་མའི་གཟུགས་སུ་དམིགས་ལ། ཉི་མ་རེ་རེ་ནི་ཁྲི་ཕྲག་རེ་བཟླས་པར་བྱའོ། །དེ་ནས་ཉི་
ཟླ་ཁ་སྦྱོར་གྱི་དས་སུ་རང་གི་ལུས་ལ་གོས་དམར་བོ་གྱོན། མེ་ཏོག་དམར་བོ་ལ་སོགས་པས་རྒྱན་
དེ་ཤིང་མྱ་ངན་མེད་པའི་ཚལ་དུ་ལྷ་མོའི་རྣལ་འབྱོར་ལ་གནས་པར་རང་གི་སྙིང་གར་ཉི་མ་ལ་
གནས་པའི་ཧྲཱིཿདམར་བོ་ཡོངས་སུ་གྱུར་པ་ལས་པདྨ་འདབ་མ་བརྒྱད་པ། སྐྱེ་གནས་ཀྱི་མཐར་
ཐུག་པར་སྡོང་བུར་གྱུར་པའི་རྣམ་པར་བསམ་མོ། །དེ་ནས་འདས་པ་བརྒྱད་ལ་ཨ་ཨི་ལ་སོགས་པ་
དབྱངས་ཡིག་ཐུང་ངུ་བརྒྱད་པོ་ཡོངས་སུ་གྱུར་པ་ལས་བུང་བ་སྔོན་པོ་མཆུ་དམར་བ། སྒྲོ་རྒྱས་ལ།
ཆགས་པས་དམར་བས་སྒྲ་རྣོན་པོ་སྒྲོག་པ་རྣམས་ལྟེ་བའི་ཧྲཱིཿལས་བྱུང་བའི་འོད་ཟེར་གྱི་རླུང་
གིས་བསྐྱོད་དེ། རང་གི་སྣ་བུག་གཡོན་པ་ནས་ཕྱུང་ནས་བསྒྲུབ་བྱ་མོའི་སྣ་བུག་གཡས་པར་
ཞུགས་ཏེ། དེས་སྙིང་གའི་རྩ་འདབ་མ་ལུས་པ་བསྐུལ་ཞིང་། བཅུད་འཐུང་བ་ནས་དབྱངས་ཀྱི་
ཡི་གེར་རེ་ཞིང་མཆུས་བླངས་ཏེ། སྣ་བུག་གཡོན་པ་ནས་ཕྱུང་ནས་གཡས་པའི་བུ་ག་ནས་ཞུགས་
ཤིང་སྙིང་དུ་ཁུགས་པས་རང་རང་གཞན་གྱི་རྣམ་ཤེས་དཀར་དམར་གྱི་རེ་རེ་འདྲེས་པར་བསམ་
ཞིང་། ཕྱི་ནས་ཨུཏྤལའི་མདའ་གཞོན་ཐོད་པ་མེད་པ་དེའི་སྙིང་ལ་བསྣུན་པས་དྲན་པ་མེད་པར་
གྱུར་པ་ན། ཨུཏྤ་ལའི་སྡོང་བུས་མགྲིན་པ་བཅིངས། ལྕགས་ཀྱུས་གསང་གནས་སུ་ཕུག་སྟེ།
ཞགས་པས་རྐང་བ་ནས་རང་དབང་མེད་པར་དྲངས་ནས།ཨོཾ་ཀུ་རུ་ཀུལླེ་ཧྲི༔ ཆེ་གེ་མོ་ཝ་ཤཾ་ཀུ་རུ་
479

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཧོཿ ཞེས་པའམ། ཨ་ཀཪྵ་ཡ་ཛཿསྭཱ་ཧཱ། ཞེས་ཟླ་བ་ཉ་བའི་མཚན་ཐག་གི་ཐར་དུ་བཟླས་པས་ཐོ་
རེངས་འོངས་ཏེ། གཅེར་བུ་སྐྲ་གྲོལ་ཞིང་ཆགས་པས་མྱོས་ནས་དམར་བའང་བཅས་པས། བདག་
གིས་ཅི་བགྱི་ཞེས་སྨྲ་བར་གྱུར་པ་ན། ཉེ་བར་ལོངས་སྤྱད་དེ། ལྷན་ཅིག་སྐྱེས་པའི་ཡེ་ཤེས་དངོས་
གྲུབ་ཏུ་བསྒྲུབ་པར་བྱའོ། །བཀུག་ནས་བསྟེན་པའི་ཕན་ཡོན་ནི་གནས་སྐབས་སུ་ཉེ་བར་དགོས་
པའི་འདོད་པ་ཀུན་ལས་མ་སྟེར་ཞིང་རང་ལ་སྩོལ་བ་མི་དགོས་པ་དང་། སརྒ་ལས་གྲོལ་བ་དང་།
མཐར་ཐུག་གནས་གསུམ་སྡིག་བྲལ་དྲི་མེད་འགྱུར་ཞིང་། སྒོ་གསུམ་སྡིག་སྒྲིབ་ལས་གྲོལ་ཏེ་
བདེ་སྟོང་གཉིས་མེད་ཟུང་འཇུག་གི་ཡེ་ཤེས་མཐར་ཕྱིན་པར་འགྱུར་རོ། །འབྲས་བུ་ནི་ཟུང་
འཇུག་གི་ཡེ་ཤེས་མཐར་ཕྱིན་པའི་ཚེ་སྐུ་གསུང་ཐུགས་ཀྱི་གསང་བ་བསམ་གྱིས་མི་ཁྱབ་པ་གྲུབ་
སྟེ། ནམ་མཁའ་དང་མཉམ་པའི་སེམས་ཅན་ཐམས་ཅད་ཀྱང་སྨིན་པ་དང་གྲོལ་བའི་འབྲས་བུ་ལ་
འགོད་པར་འགྱུར་ལ། དེའི་ཚུལ་ཡང་རྡོ་རྗེ་ཚིག་རྐང་གི་འགྲེལ་བར་བཤད་ཟིན་པ་ལྟར་ཡིན་ནོ།
།འབྲས་བུ་བཤད་ཟིན་ཏོ། །ཀྱེེའི་རྡོ་རྗེ་སོགས་དང་རྗེས་སུ་མཐུན་པ་མགོན་པོའི་ཟབ་ལམ་རྡོ
རྗེའི་རྣལ་འབྱོར་ལེའུ་ཚན་བདུན་པ་རྫོགས་སོ།། །།
དེ་ཉིད་རྣམ་པར་ངེས་པ་བཤད་པར་བྱ་སྟེ། དེ་ལ་ཕྱིའི་སྒྲུབ་བྱེད་ནི་ལམ་འབྲས་སུ་བཤད་
པའི་ཁྱད་པར་རྒྱུད་འདི་ཉིད་ལས་ལྷ་མོ་དངོས་པོ་སྤངས་པའི་དངོས་པོ་མེད་པ་མེད་དེ། བདེན་
པ་ཞེས་བྱ་བ་གང་ཡང་མེད་གང་དེ་ཉིད་དོན་དམ་པ་ཁྲལ་བ། ལུས་དང་སེམས་དང་སེམས་ལས་
བྱུང་བ་བསམ་གྱིས་མི་ཁྱབ་པའི་རྨོངས་པའོ། །ལྷ་མོ་ཞུས་པ་ཀྱེ་བཅོམ་ལྡན་འདས་སེམས་ཅན་
གྱི་མཚན་ཉིད་ཇི་ལྟ་བུ། བཅོམ་ལྡན་འདས་ཀྱི་གསུངས་པ། སེམས་ཅན་གྱི་དོན་ཡོངས་སུ་
བརྟགས་ནས་དང་བོ་ཉན་ཐོས་འཕྲོས་ལ་བརྟེན་ཏེ། རྩ་ཕྱི་ནས་རིམ་གྱིས་ཐེག་པ་ཆེན་པོ་བསྟན་
ཅིང་། སེམས་མེད་སེམས་ལས་བྱུང་བ་ཡང་མེད། ཀུན་གཞི་ཡང་མེད། དོནཇི་ལྟ་བ་ནི་མ་སྤངས་
480

ལ་འབྱོར་མ་ཀུན་ཏུ་སྤྱོད་པ་དང་དཔལ་མགོ; ་པོ་སྙག་༼ཛ༽
པོའི་
མངོན་རྟོགས་སོགས་བཞུགས་སོ། །
པོའི་པ་ཡང་མེད། སྐྱེ་བའི་གནས་ཇི་ལྟར་འགྱུར། ལྷ་མོས་ཞུས་པ་སྐྱེ་བར་འགྱུར་བ་ག་ལ་མེད། ལྷ་
མོའི་དེ་ཕྱིར་རོ་གཅིག་པར་འདུས་པ་ཇི་ལྟར་གཉིས་ཀ་ཡང་ཐབས་བསྟེན་པའི་ཕྱིར་དུ་འགྱུར་བ།
ཇི་ལྟར་ཐབས་གང་འགྱུར་ལ་བསྐྱེད་པའི་གཞི་ནི་གནས་སོ། །བཅོམ་ལྡན་འདས་ཀྱིས་གསུངས་
པ། གལ་ཏེ་ལྷ་མོ་སེམས་ཅན་གྱི་དོན་གྱི་ཕྱིར་ཞུས་པ་དེ་ཉིད་བསྐྱེད་པའི་གཞི་ནི་བཤད་པར་བྱ།
ཀྱེ་བཅོམ་ལྡན་འདས་འཛམ་བུ་གླིང་བའི་དངོས་འགྲུབ་བསྒྲུབ་པའི་ངག་ལ་གོ་བའོ། །བཅོམ་
ལྡན་འདས་ཀྱིས་གསུངས་པ། བསྒོམ་པས་སྒོམ་དུ་མེད་པ་ལ་ཇི་ལྟར་ཁྱེད་ཇི་ལྟར་ཉམས་སུ་མྱོང་
བར་ཡོད། སྨྲར་མེད་པ་ལ་དེའི་ལུས་སུ་འགྱུར་བ་ཡིན། ཡིད་ལ་མི་བྱེད་པ་ལ་མཉམ་པར་སྦྱོར་བ་
ཇི་ལྟར་གནས་པའི་རྣལ་འབྱོར་དུ་འགྱུར་ཀུན་ཏུ་རྒྱུ་མེད་པར་གྱུར་ན་ཐབས་དབྱེ་བ་མེད་པས་
ཐབས་སུ་ཇི་ལྟར་འགྱུར་བ་ཡིན་སེམས་དང་སེམས་ལས་བྱུང་བ་ཡང་མེད། སེངྒེ་དང་སྟག་གི་
དབང་དུ་བྱེད་པ་ལྟར་བྱེད་པའོ། །ལྷ་མོས་གསོལ་བ། ཀྱེ་བཅོམ་ལྡན་འདས་ལུས་ལ་སྩལ་དུ་
མཆིས། ཇི་ལྟར་ཕུང་བོ་ལ་སོགས་པའི་སྩལ་ལགས། གལ་ཏེ་དེ་ལྟར་གྱུར་པ་དེ་བཞིན་དུ་རྡུལ་ཕྲ་
རབ་ཀྱི་རྡུལ་དུ་འགྱུར་རོ། །ལུས་སུ་རྣམ་པར་རྟོག་པ་མེད་པས་རྨོངས་པར་བདེ་བར་སྟོང་།
བརྟགས་པས་ཆོས་ཀྱི་འཁོར་ལོ་དང་། སྤྲུལ་བའི་འཁོར་ལོ་དང་། ལོངས་སྤྱོད་མགྲིན་པ་གཉིས་
འབྱུང་ངོ༌། །ལུས་ཀྱི་འཁོར་ལོ་རྣམས་སུ་མགྲིན་པར་བྱེད་པའོ། །རྩའི་འཁོར་ལོ་རྣམ་པར་བཞག་
པའི་རིམ་པས་ཡང་དག་པར་འཕྲོག་པས། ཇི་ལྟར་མགོན་པོ་ནག་པོར་འགྱུར། ཆེན་པོ་ནི་མཐའ་
སྟེ་དུས་སོ། །གང་གིས་ལུས་འཇིག་པར་འགྱུར་བའོ། །དེ་ནི་མགོན་པོ་ནག་པོ་དུས་ཀྱི་གྲངས་ནི།
དེ་བཞིན་དུ་བགྲང་བ་ཞེས་པའི་དོན་ནོ། །དེ་འདི་ལྟར་ནི་མགོན་པོ་ནག་པོའོ། །དེ་ལྟར་བྱེད་པ་
རྣམས་ཐམས་ཅད་དུ་རབ་ཏུ་གནས་པའོ། །འདི་བྱེད་པ་ཇི་ལྟར་སྦྱོར་བ་བྱེད་པའི་གནས། གང་
གིས་རྟོགས་པར་བྱ་བ་རྟོགས་པར་བྱེད་པའོ། །རྟོགས་པའི་ལུས་རྗེས་སུ་གནས་པའི་གདོང་ཡང་
481

་དོང་པཎ་ཆེན་གྱི་གསུང་འབུམ་ཆེན་མོ།
དུ་འགྱུར་བས། དེ་བཞིན་འཁོར་ལོ་རྣམ་པར་གནས་ཞེས་པའོ། །མི་ཕྱེད་པས་རྡོ་རྗེ་བུམ་པར་
མཉམ་པར་སྦྱར་བས་འགྲུབ་པར་འགྱུར་བའི་དངོས་བོ་མེད་པར་རྟོག་པ་དེ་ཉིད་ཇི་ལྟར་བའི་རིམ་
པས་སྦྱོར་བའི་ལྷ་མོ་ཡོངས་སུ་རྫོགས་འི་ལྷ་མོ་བརྒྱད་འཁོར་ལོའི་རིམ་པས་རྣམ་པར་བཞག་
པས་ཐབས་དང་ཤེས་རབ་འདུས་ནས་དྲི་མ་མེད་པ་གང་ལས་སྐྱེས་པའི་མེ་དེ་སངས་རྒྱས་ཉིད་དུ་
འགྱུར་རོ། །ལྷ་མོ་པདྨའི་ནང་གི་ཆ་ལ་ཞེས་པ་ནི། ལྷ་མོས་ཞུས་པ། ཀྱེ་བཅོམ་ལྡན་འདས་ཇི་ཙམ་
གྱི་གྲངས་སུ་བགྲང་བར་བྱ། ཤིནཏུ་ཕྲ་བའི་རྡུལ་རྣམས་ལ་དེ་རོ་ལའི་དེ་ཉིད་སྐྱེ་བ་མེད་པའི་
གནས་སོ། །བཅོམ་ལྡན་འདས་ཀྱིས་གསུངས་པ། གལ་ཏེ་འདི་ངས་སྨྲས་པ་ལྷ་མོ་དང་མཉམ་པ་
དང་ཚུལ་གྱིས་འཕྲོག་པའོ། །ལྷ་མོས་གསོལ་བ་ཀྱེ་བཅོམ་ལྡན་འདས་དང་བོར་སྒོམ་པའི་མིང་
ཙམ་མང་བོ་ཡིན། དངོས་གྲུབ་རྗེས་སུ་ལྷག་པར་གནས་པའོ། །ཇི་ལྟར་དེ་ཉིད་དེ་བཞིན་དུ་
འགྱུར་བའི་བསྒོམ་པར་བྱ་བ་ཉིད་བསྒོམས་པས་ཐབས་དང་ཤེས་རབ་སྙོམས་པར་འཇུག་པའི་
དུས་སུ་མཉམ་པར་འགྱུར་བ་ནི་ཇི་ལྟར་སྡིག་པའི་བུ་བཞིན་དུ། འདོད་ཆགས་ཆེན་པོ་རྗེས་སུ་
ཆགས་པས་ཞུགས་པར་འགྱུར་བའོ། །ཐབས་ཀྱི་གནས་སུ་འཁོར་ལོ་རིམ་པས་རྣམ་པར་བཞག་
པས་ཡང་དག་པར་སྦྱོར་བས་བྱེད་པ་དེ་ཉིད་སྤྲོ་བའོ་ཞེས་པ་དང་། དེ་ནས་ཡང་རྣལ་འབྱོར་གྱི་
ལེའུ་བཤད་པར་བྱ་སྟེ། ལྟེ་བའི་དཀྱིལ་འཁོར་དུ་ཟླ་བ་ཕྱེད་ཀྱི་ཕྱེད་ལ་རབ་ཏུ་བཟུང་བས་ཟླ་བ་
དྲུག་གིས་ངེས་པར་འགྲུབ་པར་འགྱུར་རོ། །
སྣའི་རྩེ་མོའི་སྦྱར་བས་གང་བྱེད་པ་ཉིད་རྡུལ་ཙམ་ལ་སེམས་གཏད་པས་ཉི་མ་ཉི་ཤུ་རྩ་
གཅིག་གིས་ངེས་པར་འགྱུར་རོ། །ལྕེའི་རྩལ་བ་རྣམ་པར་འགྱུར་བ་རྒས་པ་དང་འཆི་བ་མེད་པར་
འགྱུར་རོ། །ཇི་ལྟར་ཆོ་ག་རུ་ཏ་བུམ་སོགས་བཟུང་ཞིང་དྲན་ན་མཁའ་སྤྱོད་དུ་འགྲོ་བར་འགྱུར་རོ། །
ཡིད་ཀྱིས་རླུང་གསད་པར་འདོད་པས་ཟླ་བ་གཉིས་ཀྱི་བར་དུ་སྤྱོད་པ་བྱེད་པའི་སྐད་ཅིག་གིས་
482

།རྣལ་འབྱོར་མ་ཀུན་ཏུ་སྤྱོད་པ་དང་དཔལ་མགོན་པོ་ནག་པོའི་མངོན་རྟོགས་སོགས་བཞུགས་སོ། །
མ་ལ་སྔགས་ཀྱི་སྦྱར་བས་འཕྲོག་པར་བྱེད་ཅིང་། དགའ་བར་འགྱུར་རོ། །འདིར་གསུངས་པ།
གཟའི་གཙོ་བོ་ཉི་མ་རྣལ་འབྱོར་བའི་གང་མཆོག་ཏུ་ཀུན་ཏུ་སྒྲོལ་བའི་ཡང་དག་པར་དགའ་བས་
བསྐྱེད་པའི་བདེ་བས་ཐམས་ཅད་ལ་ཁྱབ་པའི་སྦྱིན་སྲེག་སྒྲུབ་པ་ནི། གུར་ཀུམ་དང་། ཧ་ར་ན་
དང་། དངུལ་ཆུ་དང་། རང་གི་དབུ་བས་རང་གི་དཔུང་གཞོམ་པར་བྱའོ། །གང་ཡིད་ཆེས་པའི་ར་
ས་ན་དང་། ལ་ལ་ར་གཉིས་རྟག་ཏུ་བཙིར་ན་བདེ་བ་ལ་སོགས་པ་ཉམས་སུ་མྱོང་བར་ཤེས་ནས་ལྟེ་
བའི་དཀྱིལ་འཁོར་དུ་མ་ལུས་པར་བཙིར་ཏེ། རང་གི་བདེ་བ་འགྲུབ་པར་རྟོགས་པས་འགྲོ་བ་
ཁ་མ་
ལུས་པ་སྒྱུ་མ་ལྟ་བུ་གོ་འཕང་ཡེ་ཤེས་ཀྱི་མེས་བསྲེགས་ནས་ས་གཞི་ཡོངས་སུ་སྦྱང་བ་ལས་སྐྱེས་པ་
སྐྱེ་ ་བ་བསམ་གྱིས་མི་ཁྱབ་པ་རིན་ཆེན་ཕ་རོལ་ཐམས་ཅད་འབད་པའི་མཐར་ཐུག་པ་འོ་མའི་བརྒྱུད་
པར་སྦྱིན་པར་བྱའོ། །སྣ་ཚོགས་པའི་འཁོར་ལོ་དག་པར་སྦྱངས་ཏེ། རབ་ཏུ་སྔགས་པའི་ཡེ་ཤེས་
ཙམ་པའོ། །ཧ་ཧ་དབང་བཞི་བའི་དཀྱིལ་འཁོར་བཞི་དང་། སྣ་ཚོགས་ཀྱི་སྐད་ཅིག་དང་། ཞལ་ཏེ་
དེ་ལྟར་ན་རབ་ཏུ་སྦྱོར་བས་ཡང་དག་པར་འགྱུར་བ་ཤིན་ཏུ་གོམས་པས་གང་དུ་མཐར་ཐུག་པར་
བྱེད་པའོ། །རང་སངས་རྒྱས་སུ་འགྱུར་བའོ། །འདི་བདག་པོ་བདེ་བ་ཉེར་བ་འདིར་སེམས་ཀྱིས་
རྟགས་པའི་རིམ་པས་ལེའུ་འདིར་འགྱུར་བའི་དོན་རྟོགས་པའི་སངས་རྒྱས་བདུད་རྩི་ཞེས་བྱའོ། །
དེ་ནས་ཡང་རིག་པའི་ཆོ་ག་བཤད་པར་བྱ་སྟེ། བཟླས་པས་གང་བྱེད་གཉིས་སུ་མེད་པའི་
སྙིང་རྗེ་དང་ལྡན་པས་ཐམས་ཅད་བདེ་བ་འབབ་པར་བྱེད་པ་དངོས་གྲུབ་ཀྱི་མཐར་ཤིན་ཏུ་འཁྲུལ་
བའི་འཕྲོག་པར་བྱེད་ཅིང་། འཇོམས་པར་བྱེད་པའི་སྙིང་བོ་ནི་བཟླས་པའོ། །ཡེ་ཤེས་ཆེན་པོའི་
ལུས་ཀྱི་ཡན་ལག་རབ་ཏུ་ཞི་བར་བྱེད་པ་ནི། སེམས་ཅན་དང་སེམས་ཅན་རྣམས་མྱུར་དུ་འགྲོ་བ་
ཤེས་པར་བྱ་ཞིང་། བདེ་བར་ཤེས་པར་བྱའོ། །མགོན་པོ་ནག་པོའི་ཟབ་ལམ་གྱི་རྣལ་འབྱོར་རྣམ་
པར་ངེས་པའི་ལེའུ་སྟེ་བརྒྱད་པའོ།། ༎
483

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ